*LĒMUMA PROJEKTS*

**Par saistošo noteikumu Nr.\_/2023 “Par mājas (istabas) dzīvnieku turēšanu Alūksnes novadā”**

**izdošanu**

Pamatojoties uz Pašvaldību likuma 45. panta otrās daļas 5. punktu, Dzīvnieku aizsardzības likuma 8. panta trešo un ceturto daļu, Ministru kabineta 2006. gada 4. aprīļa noteikumiem Nr.266 “Labturības prasības mājas (istabas) dzīvnieku turēšanai, tirdzniecībai un demonstrēšanai publiskās izstādēs, kā arī suņu apmācībai” 13. punktu, Veterinārmedicīnas likuma 21.3 panta trešo daļu, Ministru kabineta 2012. gada 2. oktobra noteikumu Nr.678 “Klaiņojošo suņu un kaķu izķeršanas prasības” 16. punktu,

Izdot saistošos noteikumus Nr.\_/2023 “Par mājas (istabas) dzīvnieku turēšanu Alūksnes novadā”.

*Projekts*

**Par mājas (istabas) dzīvnieku turēšanu Alūksnes novadā**

*Izdoti saskaņā ar*

*Pašvaldību likuma 45. panta otrās daļas 5. punktu,*

*Dzīvnieku aizsardzības likuma 8. panta trešo un ceturto daļu,*

*Ministru kabineta 2006. gada 4. aprīļa noteikumiem Nr. 266 “Labturības prasības mājas (istabas) dzīvnieku turēšanai, tirdzniecībai un demonstrēšanai publiskās izstādēs,*

*kā arī suņu apmācībai”13. punktu,*

*Veterinārmedicīnas likuma 21.3panta trešo daļu,*

*Ministru kabineta 2012. gada 2. oktobra noteikumu Nr. 678 “Klaiņojošo suņu un kaķu izķeršanas prasības” 16. punktu,*

**I. Vispārīgie jautājumi**

1. Saistošie noteikumi nosaka prasības mājas (istabas) dzīvnieku turēšanai Alūksnes novadā, mājas (istabas) dzīvnieku īpašnieka un turētāja tiesības un pienākumus, atbildību par noteikumu neievērošanu, kā arī klaiņojošo dzīvnieku izķeršanas kārtību Alūksnes novadā.
2. Saistošo noteikumu mērķis ir:

2.1.nodrošināt tīru un veselīgu vidi Alūksnes novada teritorijā, lai dzīvnieku turēšana neradītu draudus cilvēkiem un dzīvniekiem;

2.2.novērst mājas (istabas) dzīvnieku klaiņošanu.

**II. Mājas (istabas) dzīvnieka īpašnieka (turētāja) pienākumi**

1. Nepieļaut mājas (istabas) dzīvnieka, (izņemot uz suņiem – pavadoņiem vai ar dzīvnieku dalību īpaši organizētos publiskos pasākumos) atrašanos šādās vietās:
   1. brīvpieejas sporta laukumos;
   2. bērnu rotaļu laukumos;
   3. pašvaldības ēkās;
   4. mītiņu, gājienu, piketu norises vietās;
   5. publiskās peldēšanās vietās (aizliegums neattiecas uz privātām teritorijām, kur kārtību nosaka teritorijas īpašnieks).

3.6. nepieļaut mājas (istabas) dzīvnieka atrašanos kapsētās.

1. Nepieļaut mājas (istabas) dzīvnieka turēšanu uz balkoniem, lodžijām.
2. Ievērot publiskas vietas īpašnieka (apsaimniekotāja) vai publiska pasākuma organizatora norādījumus par mājas (istabas) dzīvnieka aizliegumu atrasties tajā.
3. Aizliegts izvest suni pastaigā bez pavadas šādās Alūksnes pilsētas un Alūksnes novada zaļajās zonās:
   1. daudzdzīvokļu dzīvojamo māju mikrorajonu teritorijās;
   2. Alūksnes Muižas parkā (Pils ielā 31, 74, 76, Alūksnē, Alūksnes novadā);
   3. Tempļakalna parkā (“Tempļakalna parkā”, Alūksnē, Alūksnes novadā);
   4. Alsviķu muižas parkā (“Alsviķu parkā”, Alsviķos, Alsviķu pagastā, Alūksnes novadā);
   5. Jaunlaicenes muižas parkā (“Parkā-skolā”, Jaunlaicenē, Jaunlaicenes pagastā, Alūksnes novadā);
   6. Veclaicenes parkā (“Parkā”, Kornetos, Veclaicenes pagastā, Alūksnes novadā);
   7. Pilssalā (“Pilssalā”, Alūksnē, Alūksnes novadā);
   8. Jāņkalniņā (Jāņkalna ielā 12A, Alūksnē, Alūksnes novadā).
4. Nodrošināt, lai sunim, atrodoties ārpus mājas vai dzīvokļa, būtu kakla siksna, ar norādi par suņa īpašnieka (turētāja) dzīvesvietas adresi, tālruņa numuru.
5. Pieļaujama sterilizēta bezsaimnieka kaķa turēšana daudzdzīvokļu māju piegulošā teritorijā, ja tiek nodrošināta tā labturība un apzīmēšana.
6. Mājas (istabas) dzīvnieka īpašniekam vai turētājam ir pienākums nodrošināt normatīvajos aktos noteikto suņa apzīmēšanas un reģistrācijas prasību izpildi un nodrošināt piekļuvi Alūksnes novada pašvaldības policijas amatpersonai veikt pārbaudi, lai kontrolētu vai sunim ir implantēta mikroshēma.

**III. Saistošo noteikumu izpildes kontrole un administratīvā atbildība**

1. Šo noteikumu izpildi kontrolē Alūksnes novada pašvaldības policija, tajā skaitā veic mājas (istabas) dzīvnieku reģistrācijas izpildes uzraudzību un kontroli.
2. Administratīvā pārkāpuma procesu par noteikumu neievērošanu līdz administratīvā pārkāpuma lietas izskatīšanai veic Alūksnes novada pašvaldības policija.
3. Administratīvā pārkāpuma lietu izskata Alūksnes novada pašvaldības Administratīvā komisija.
4. Par šo noteikumu II. nodaļā noteikto prasību neievērošanu, ja atbildība nav noteikta citos normatīvajos aktos, piemēro brīdinājumu vai naudas sodu no divām līdz divdesmit naudas soda vienībām.

**IV. Klaiņojošo dzīvnieku izķeršana**

1. Alūksnes novada teritorijā par klaiņojošo dzīvnieku izķeršanu ir atbildīgs pašvaldības izvēlētais pakalpojumu sniedzējs.
2. Par klaiņojošu, bezpalīdzīgā stāvoklī nonākušu vai agresīvu mājas (istabas) dzīvnieku, jāziņo Alūksnes novada pašvaldības policijai.
3. Mājas (istabas) dzīvnieka īpašnieks vai turētājs, ja īpašnieks to ir pilnvarojis, izņem savu mājas (istabas) dzīvnieku no dzīvnieku patversmes, uzrādot dzīvnieka pasi vai vakcinācijas apliecību, un sedz izmaksas, kas saistītas ar dzīvnieka noķeršanu, izmitināšanu un aprūpi saskaņā ar patversmes cenrādi.

**V. Noslēguma jautājums**

17. Ar šo noteikumu spēkā stāšanās dienu spēku zaudē Alūksnes novada pašvaldības domes 2016. gada 24. marta saistošie noteikumi Nr. 6/2016 “Par mājas (istabas) dzīvnieku turēšanu Alūksnes novadā”.

**Paskaidrojuma raksts Alūksnes novada pašvaldības domes saistošajiem noteikumiem Nr.\_\_\_** “**Par mājas (istabas) dzīvnieku turēšanu Alūksnes novadā”**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | Noteikumu mērķis ir veicināt veselīgu, drošu un tīru vidi Alūksnes novadā, lai mājas (istabas) dzīvnieku turēšana neradītu draudus cilvēkiem un dzīvniekiem, samazināt mājas (istabas) dzīvnieku radīto traumu skaitu, novērst dzīvnieku klaiņošanu, kā arī nodrošināt mājas (istabas) dzīvnieku reģistrācijas uzraudzību un kontroli. |
| 1. Fiskālā ietekme uz pašvaldības budžetu | Saistošo noteikumu īstenošana neatstās fiskālo ietekmi uz pašvaldības budžetu. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | 3.1. Sociālā ietekme - saistošo noteikumu īstenošanas rezultātā tiks uzlabota pašvaldības administratīvās teritorijas mājas (istabas) dzīvnieku uzraudzība. Aizliegums mājas (istabas) dzīvniekiem atrasties noteiktās vietās, kā bērnu laukumi, sporta laukumi, kā arī aizliegums atrasties bez pavadas pašvaldības norādītās vietās veicinās iedzīvotāju, bērnu drošību.  3.2. Ietekme uz vidi/iedzīvotāju veselību – veicinās tīru un veselīgu vidi Alūksnes novada teritorijā, lai dzīvnieku turēšana neradītu draudus cilvēkiem un dzīvniekiem, novērstu mājas (istabas) dzīvnieku klaiņošanu.  3.3. Ietekme uz uzņēmējdarbības vidi Alūksnes novada pašvaldības teritorijā – projekts šo jomu neskar;  3.4. Ietekme uz konkurenci – projekts šo jomu neskar. |
| 1. Ietekme uz administratīvajām procedūrām un to izmaksām | * 1. Saistošo noteikumu piemērošanā privātpersona var griezties Alūksnes novada pašvaldības policijā, Pārtikas un veterinārajā dienestā, Valsts policijā.   2. Saistošo noteikumu projekts nemaina līdzšinējo kārtību. |
| 1. Ietekme uz pašvaldības funkcijām un cilvēkresursiem | * 1. Saistošie noteikumi tiek izstrādāti pašvaldības funkcijas - gādāt par sabiedrisko kārtību, mājas (istabas) dzīvnieku turēšanu, ja likumos nav noteikts citādai, izpildei.   2. Saistošo noteikumu īstenošanā nav nepieciešami papildus pašvaldības cilvēkresursi, pienākumi iekļauti esošo cilvēkresursu amatu aprakstos. |
| 1. Informācija par izpildes nodrošināšanu | Saistošo noteikumu izpildē pašvaldībā netiks veidotas jaunas institūcijas, tās uzraugošās darbības veic 4.1. punktā minētās institūcijas. |
| 1. Prasību un izmaksu samērīgums pret ieguvumiem, ko sniedz mērķa sasniegšana | 1. Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. 2. Samērīguma tests: 3. pašvaldības izraudzītie līdzekļi ir piemēroti leģitīmā mērķa sasniegšanai; 4. pašvaldība paredzējusi saudzējošus līdzekļus leģitīmā mērķa sasniegšanai; pašvaldības rīcība ir atbilstoša. |
| 1. Izstrādes gaitā veiktās konsultācijas ar privātpersonām un institūcijām | Atbilstoši Pašvaldību likuma 46. panta trešajai daļai saistošo noteikumu projekts un to paskaidrojuma raksts sabiedrības viedokļa noskaidrošanai no 2023. gada 20. septembra līdz  2023. gada 3. oktobrim publicēts pašvaldības oficiālajā tīmekļvietnē [www.aluksne.lv](http://www.aluksne.lv) sadaļā *Sabiedrība/Sabiedrības līdzdalība/Viedokļa izteikšana par saistošo noteikumu* projektiem. Viedokļa sniegšanas termiņš – 2 (divas) nedēļas no saistošo noteikumu projekta publicēšanas. |
| 1. Informācija par sabiedrības izteiktajiem viedokļiem par saistošo noteikumu projektu | Viedoklis par saistošo noteikumu projektu saņemts no vienas juridiskas personas, kura norāda, ka 3. punktā, nepieļaut mājas (istabas) dzīvnieka atrašanos konkrētās publiskās vietās būtu jānosaka izņēmums, ka tas neattiecas uz suņiem – pavadoņiem.  Noteikumu 7. punktā ietvertais, kaķa īpašnieka (turētāja) pienākums nodrošināt kakla siksnu ar norādītu dzīvesvietas adresi un tālruņa numuru nebūtu jāattiecina uz kaķiem, jo tas praktiski nav izpildāms. Norādīts, ka attiecībā uz suņiem šāda punkta nav. Tāpat ir ierosinājums noteikumos iekļaut punktu par saimnieka pienākumu savākt sava mājas (istabas) dzīvnieka ekskrementus.  Juridiskās personas viedoklis ņemts vērā, un precizēts noteikumu 3. punkts, kurā ir noteikts izņēmums, proti, nepieļaut mājas (istabas) dzīvnieka, (izņemot uz suņiem – pavadoņiem vai ar dzīvnieku dalību īpaši organizētos publiskos pasākumos) atrašanos šādās vietās. Tāpat ir ņemts vērā viedoklis attiecībā uz 7. punktu, nosakot suņa saimniekam nodrošināt, lai sunim, atrodoties ārpus mājas vai dzīvokļa, būtu kakla siksna, ar norādi par suņa īpašnieka (turētāja) dzīvesvietas adresi, tālruņa numuru, neattiecinot to uz kaķiem. Savukārt, attiecībā uz iesniedzēja priekšlikumu noteikumos iekļaut saimnieka pienākumu savākt sava mājas (istabas) dzīvnieka ekskrementus, tas jau ir noteikts Ministru kabineta 2006. gada 4. aprīļa noteikumu Nr. 266 “Labturības prasības mājas (istabas) dzīvnieku turēšanai, tirdzniecībai un demonstrēšanai publiskās izstādēs, kā arī suņu apmācībai” 52.3. apakšpunktā. |